**Σημειώσεις**

**Φερενίκη Παναγοπούλου και Παναγιώτης Δουδωνής**

**ΑMEΡΙΚΑΝΙΚΟ ΣΥΝΤΑΓΜΑΤΙΚΟ ΔΙΚΑΙΟ**

Οι Ηνωμένες Πολιτείες αποτελούν μια ομοσπονδιακή ένωση που απαρτίζεται από πενήντα πολιτείες. Στην αρχική της ομοσπονδιακή μορφή απαρτίζετο από δεκατρείς πολιτείες -διαδόχους των δεκατριών αποικιών που εξεγέρθηκαν εναντίον της Μεγάλης Βρετανίας. Στην πρώιμη ιστορία της χώρας, τρεις νέες πολιτείες οργανώθηκαν σε έδαφος που διαχωρίστηκε από τα εδάφη των υπαρχουσών πολιτειών: το Κεντάκι από την Βιρτζίνια, το Τενεσσί από την Βόρεια Καρολίνα, και το Μέιν από τη Μασαχουσέτη. Οι περισσότερες από τις άλλες πολιτείες δημιουργήθηκαν από εδάφη που προσαρτήθηκαν μέσω πολέμων ή αγοράς της Κυβερνήσεως των ΗΠΑ. Εξαίρεση αποτελούν το Βερμόντ, το Τέξας και η Χαβάη, οι οποίες ήταν ανεξάρτητες δημοκρατίες προτού εισέλθουν στην ένωση. Κατά τον Αμερικανικό Εμφύλιο Πόλεμο, η Δυτική Βιρτζίνια αποχωρίστηκε από την Βιρτζίνια. Η πιο πρόσφατη πολιτεία—η Χαβάη—επέτυχε την προαγωγή της σε πολιτεία στις 21 Αυγούστου 1959.

Οι πολιτείες δεν διατηρούν το δικαίωμα τους αποσχίσεως από την ομοσπονδία.

Η αμερικανική συνταγματική ιστορία ταυτίζεται με τη θέσπιση και την εφαρμογή ενός Συντάγματος εντελώς πρωτότυπου για την εποχή του, το οποίο εξακολουθεί να ισχύει και είναι σήμερα το αρχαιότερο στον κόσμο. Τον Μάιο του 1787, 11 χρόνια μετά από τη Διακήρυξη της Αμερικανικής Ανεξαρτησίας, συνήλθαν στη Φιλαδέλφεια 55 εκπρόσωποι των πρώην βρετανικών αποικιών, αποφασισμένοι να αντιμετωπίσουν τα ασθενή σημεία της Συνομοσπονδίας ανεξάρτητων πολιτειών που οι ίδιες είχαν ιδρύσει αμέσως μετά από την αποτίναξη του αποικιακού ζυγού. Ζητούμενο ήταν να συσταθεί μια ισχυρή κεντρική εξουσία, εφοδιασμένη με τα απαραίτητα μέσα για να μπορεί να εργασθεί για το κοινό καλό, χωρίς όμως να καταργείται η ελευθερία των επιμέρους πολιτειών να διαφεντεύουν τις υποθέσεις τους. Το Αμερικανικό Σύνταγμα έχει επηρεάσει τα ελληνικά επαναστατικά Συντάγματα και ιδιαίτερα αυτό της Τροιζήνας του 1827.

Έναυσμα αφύπνισης και «εργαστήριο ιδεών» για τους λαούς της Ευρώπης, η Γαλλική Επανάσταση έχει πλούσιο συνταγματικό απολογισμό, με τρία Συντάγματα και ισάριθμες διακηρύξεις των δικαιωμάτων του Aνθρώπου και του Πολίτη. Η Διακήρυξη του 1789 περιείχε το προοίμιο και 17 συνολικά άρθρα με διατάξεις δύο ειδών. Από τη μια είχε κατάλογο των κυριότερων ατομικών δικαιωμάτων και από την άλλη, τις οργανωτικές αρχές βάσει των οποίων θα καταρτίζονταν το μελλοντικό Σύνταγμα της χώρας. Δεν απευθυνόταν μόνο στους Γάλλους πολίτες αλλά γενικά σε όλους τους ανθρώπους. Η μοναδικότητα της Γαλλικής Διακήρυξης βρίσκεται στον ιδιοφυή συνδυασμό της πίστης ότι τα δικαιώματα ενυπάρχουν στην ανθρώπινη φύση και ότι ο νόμος αποτελεί την καλύτερη εγγύηση για το σεβασμό τους.

Οι Ηνωμένες Πολιτείες είναι η παλαιότερη επιβιώσασα ομοσπονδία. Είναι μια συνταγματική δημοκρατία και αντιπροσωπευτική δημοκρατία, "στην οποία η πλειοψηφία κυβερνά αλλά διατηρούνται και προστατεύονται τα δικαιώματα της μειοψηφίας από το νόμο.Η κυβέρνηση ρυθμίζεται από ένα σύστημα ελέγχων και ισορροπιών που ορίζεται από το Σύνταγμα των ΗΠΑ, το οποίο είναι το ανώτατο νομικό κείμενο της χώρας. Στο Αμερικανικό σύστημα, οι πολίτες συχνά υπόκεινται σε τρία επίπεδα κυβέρνησης, ομοσπονδιακό, πολιτειακό, και τοπικό· τα καθήκοντα της τοπικής αυτοδιοίκησης συχνά διαχωρίζονται μεταξύ των κομητειακών και των δημοτικών κυβερνήσεων. Σε σχεδόν όλες τις περιπτώσεις, οι εκτελεστικοί και οι νομοθετικοί αξιωματούχοι εκλέγονται από μία ψήφο πλειοψηφίας των πολιτών ανά περιφέρεια. Δεν υπάρχει αναλογική αντιπροσώπευση σε ομοσπονδιακό επίπεδο, και είναι πολύ σπάνια σε χαμηλότερα επίπεδα.

Η ομοσπονδιακή κυβέρνηση συντίθεται από τρεις κλάδους:

Νομοθετικό Σώμα: Το διθάλαμο Κογκρέσο, που αποτελείται από την Γερουσία και την Βουλή των Αντιπροσώπων, δημιουργεί τους ομοσπονδιακούς νόμους, κηρύσσει τον πόλεμο, εγκρίνει συνθήκες, έχει την εξουσία επί των οικονομικών θεμάτων όπως, π.χ., η έγκριση του προϋπολογισμού ή φορολογικών μέτρων, και την εξουσία της παραπομπής πολιτικού προσώπου, με την οποία μπορεί να καθαιρέσει ενεργά μέλη της κυβέρνησης.

Εκτελεστικό: Ο Πρόεδρος των Ηνωμένων Πολιτειών είναι ο αρχιστράτηγος του στρατού, μπορεί να αρνηθεί να κυρώσει νομοθετικές προτάσεις πριν γίνουν νόμοι, και διορίζει τα μέλη του Υπουργικού Συμβουλίου (υπόκεινται στην έγκριση της Γερουσίας) και άλλους αξιωματούχους, οι οποίοι διαχειρίζονται και επιβάλλουν τους ομοσπονδιακούς νόμους και πολιτικές.

Δικαστική εξουσία: Το Ανώτατο Δικαστήριο και τα κατώτερα ομοσπονδιακά δικαστήρια, των οποίων οι δικαστές διορίζονται από τον πρόεδρο με έγκριση της Γερουσίας, ερμηνεύουν τους νόμους και ακυρώνουν εκείνους που κρίνουν αντισυνταγματικούς.

Η Βουλή των Αντιπροσώπων έχει 435 ψηφίζοντα μέλη, που το καθένα εκπροσωπεί μια κογκρεσιακή περιφέρεια για μια διετή θητεία. Οι έδρες της Βουλής κατανέμονται μεταξύ των πολιτειών κατά πληθυσμό κάθε δέκα έτη. Σύμφωνα με την απογραφή του 2000, επτά πολιτείες έχουν τον ελάχιστο αριθμό του ενός αντιπροσώπου, ενώ η Καλιφόρνια, η πολυπληθέστερη πολιτεία, έχει πενήντα τρεις. Η Γερουσία έχει 100 μέλη με κάθε πολιτεία να έχει δύο γερουσιαστές, εκλεγόμενους για εξαετείς θητείες· το ένα τρίτο των εδρών της Γερουσίας είναι ανοικτές προς εκλογή κάθε άλλο έτος. Ο πρόεδρος υπηρετεί μια τετραετή θητεία και μπορεί να επανεκλέγει στο αξίωμα μόνο άπαξ. Ο πρόεδρος δεν εκλέγεται με άμεση ψηφοφορία, αλλά από ένα έμμεσο σύστημα εκλεκτορικού κολεγίου στο οποίο οι καθοριστικές ψήφοι κατανέμονται στις πολιτείες και την Περιφέρεια της Κολούμπια. Το Ανώτατο Δικαστήριο, με αρχηγό των Αρχιδικαστή των Ηνωμένων Πολιτειών, έχει εννέα μέλη, που υπηρετούν ισοβίως.

Οι πολιτειακές κυβερνήσεις δομούνται σε περίπου όμοια κατάσταση· η Νεμπράσκα μόνον έχει μονοθάλαμο νομοθετικό σώμα. Ο κυβερνήτης (αρχηγός της εκτελεστικής εξουσίας) της κάθε πολιτείας εκλέγεται άμεσα. Μερικοί πολιτειακοί δικαστές και αξιωματούχοι του υπουργικού συμβουλίου διορίζονται από τους κυβερνήτες των αντίστοιχων πολιτειών, ενώ άλλοι εκλέγονται με λαϊκή ψηφοφορία.

Χαρακτηριστικά του Αμερικανικού Συντάγματος του 1787

Μεγάλη συνεισφορά στην ιστορική διαμόρφωση των συνταγματικών θεσμών

Πρώτο τυπικό Σύνταγμα εξουσιών

Συγκροτημένο εναλλακτικό σχέδιο οργανώσεως του κράτους: το ομοσπονδιακό μοντέλο. Λειτουργική σχέση μεταξύ των δύο επιπέδων εξουσίας με την ύπαρξη μιας κυριαρχίας, αλλά 51 εννόμων τάξεων (50 πολιτειών και ομοσπονδίας)

Καθιέρωσε την αβασίλευτη δημοκρατία (ρεπουμπλικανισμό) σε μια εποχή που η βασιλεία ήταν αυτονόητη στα μεγάλα κράτη της δυτικής Ευρώπης

Προέκρινε μια καινοτόμο μορφή αυστηρής διακρίσεως των εξουσιών (checks and balances)

Kαθιέρωσε την εφαρμογή του σχετικώς αυστηρού Συντάγματος

Εισήγαγε την ιεραρχική υπεροχή του Συντάγματος έναντι τυπικών νόμων (διάχυτος έλεγχος συνταγματικότητας των νόμων) Κλασσικό επιχείρημα αντισυνταγματικότητας ομοσπονδιακών νόμων: εκδόθηκαν χωρίς συνταγματική εξουσιοδότηση και ανήκουν σύμφωνα με το τεκμήριο αρμοδιότητας (14 τροποποίηση) στην αποκλειστική αρμοδιότητα των πολιτειών.

**Νομοθετική πρωτοβουλία:**

Μητρικό πρότυπο δύο βουλών

1. Άνω Βουλή (Γερουσία): δεν συγκροτείται από κληρονομικά μέλη της ευγενείας αλλά από ίσο αριθμό γερουσιαστών από κάθε πολιτεία. Προεδρεύει ο Αντιπρόεδρος ΗΠΑ

Εξαετής θητεία μελών, ανανεούμενη τμηματικά ανά διετία

{Καλιφόρνια 37 εκ = Γουαϊόμιγκ 563 χιλ)

1. Κάτω Βουλή (Βουλή Αντιπροσώπων): αποτελείται από αριθμό βουλευτών ανάλογο με τον πληθυσμό κάθε πολιτείας

Συνδυασμός των δύο: συναίρεση της επιδιώξεως αντιπροσωπευτικότητας και ισότιμης εκφράσεως όλων των πολιτειών

**Εκτελεστική εξουσία:**

* Αρχηγός του κράτος: Πρόεδρος για τετραετή θητεία
* Εκλογή: έμμεση με συμμετοχή εκλεκτόρων που αντιστοιχεί σε αριθμό ίσο με το άθροισμα του αριθμού των γερουσιαστών και των αντιπροσώπων κάθε πολιτείας
* Ιθαγένεια ΗΠΑ, 35 ετών, υπόσχεση (μη θρησκευτική) ότι θα εκτελεί τα καθήκοντα του αξιώματός του με πίστη και σεβασμό στο Σύνταγμα

**Δικαστική εξουσία**

* Ανώτατο Ομοσπονδιακό Δικαστήριο
* Κατώτερα δικαστήρια
* Άσκηση καθηκόντων υπό τον όρο της καλής συμπεριφοράς
* Εκδίκαση εγκλημάτων από ορκωτά δικαστήρια
* Άτομο που κατηγορείται σε μια πολιτεία και διαφεύγει σε άλλη πολιτεία συλλαμβάνεται και παραδίδεται στην πολιτεία της δικαιοδοσίας κατόπιν αιτήματός της
* Διαφορές μεταξύ πολιτειών
* Οριοθέτηση αρμοδιοτήτων μεταξύ ομοσπονδιακού κράτους και πολιτειών
* Στελέχωση και εγγυήσεις ανεξαρτησίας των μελών του
* Ισόβια μέλη (διακόπτει ο δικαστής οικεία βουλήσει ή θάνατος), 9 (παλιά 6 έως 10)
* Επιλέγονται από τον Πρόεδρο και διορίζονται με τη συναίνεση της Γερουσίας με απόφαση 2/3
* Εξέλιξη: Μόνο Πρόεδρος με την ίδια διαδικασία
* Δικαστές ανεξάρτητοι: πολύ συχνά κινούνται πέραν των εικασιών, προσωπικής ιδεολογίας
* Υλικά κατασκευής του κτιρίου που έχει δανειστεί περισσότερα αρχιτεκτονικά στοιχεία από παραδοσιακούς αρχαιοελληνικούς ρυθμούς έχουν μεταφερθεί από το εξωτερικό, ώστε να μην υπάρχει υπόνοια μεροληψίας ή οφειλής προς μία πολιτεία.
* Διαδικασία καθαιρέσεως (impeachment): μόνον ένας δικαστής (Samuel Chase), εριστικός λόγος, κακοδικία στις πολιτικά οξείες υποθέσεις, η Γερουσία τον αθώωσε (εγγύηση ανεξαρτησίας δικαστών)
* Δύο μαύροι Δικαστές: 2ος Τhomas μη αποδοχή μαύρων
* Ανθρωποκεντρικός χαρακτήρας Δικαστηρίου, πολυάριθμο προσωπικό
* Λειτουργία σε πλήρη σύνθεση
* Έλλειψη δόγματος, προσωπική σφραγίδα, οbiter dictum, εκφράσεις στα όρια της ύβρεως
* Εξωστρέφεια Δικαστών, τηλεοπτικές εμφανίσεις, ανοικτά μέρη του Δικαστηρίου για το κοινό
* Υποκαθιστά τον αναθεωρητικό νομοθέτη
* Μη δικαιολόγηση ποιων αποφάσεων αναλαμβάνει

**Ανατροπή δεδικασμένου**

Lawrence v. Texas (2003)

1. To θεωρητικό του θεμέλιο απαξιώθηκε από μεταγενέστερες αποφάσεις
2. Η αρχική απόφαση κατέστη αντικείμενο σημαντικής και συνεχόμενης κριτικής
3. Η ανατροπή του δεδικασμένου δεν συγκεντρώνει επαρκές κοινωνικό έρεισμα

**ΑΓΓΛΙΚΟ ΣΥΝΤΑΓΜΑΤΙΚΟ ΔΙΚΑΙΟ-BREXIT**

**Προκαταρκτικά**

**Μεγάλη Βρετανία:** Είναι το μεγαλύτερο από τα δύο βασικά βρετανικά νησιά (το άλλο είναι η Ιρλανδία) και χωρίζεται σε τρεις αυτόνομες χώρες: την Αγγλία, την Σκωτία και την Ουαλία.

**Ηνωμένο Βασίλειο:** Είναι το μοναρχικό κράτος το οποίο αποτελείται από τις χώρες της Μεγάλης Βρετανίας, δηλαδή την Αγγλία, την Σκωτία και την Ουαλία, καθώς και την Β. Ιρλανδία. Το πλήρες όνομα της χώρας είναι Ηνωμένο Βασίλειο της Μεγάλης Βρετανίας και της Βόρειας Ιρλανδίας (United Kingdom of Great Britain and Northern Ireland).

Παρ' ολ' αυτά, όσοι είναι από την Αγγλία, την Σκωτία ή την Ουαλία θεωρούνται Βρετανοί. Αντίθετα, όσοι είναι από την Β. Ιρλανδία είναι Ιρλανδοί. Από όλους αυτούς, μόνοι όσοι είναι από την Αγγλία θα πρέπει να αναφέρονται ως «Άγγλοι».

**Ιρλανδία:** χωρίζεται στην εντελώς ανεξάρτητη Δημοκρατίας της Ιρλανδία και στην Β. Ιρλανδία, η οποία ανήκει στο Ηνωμένο Βασίλειο.

**1.Tα στοιχεία της αγγλικής συνταγματικής ιδιαιτερότητας**

**Τι σύνταγμα έχει το Ηνωμένο Βασίλειο;**

**Το Ηνωμένο Βασίλειο**, παρά τις περί του αντιθέτου αναλύσεις στη νομική κοινότητα του ηπειρωτικού δικαίου, **διαθέτει σύνταγμα**. Με άλλα λόγια η φράση «το σύνταγμα του Ηνωμένου Βασιλείου» δε συνιστά υπερβολή ή λάθος αν με τον όρο σύνταγμα εννοήσουμε, όπως συμβαίνει στη χώρα αυτή, **ένα σώμα κανόνων που ρυθμίζουν** **αφενός μεν την οργάνωση της πολιτείας αφετέρου τα δικαιώματα των πολιτών.** Ίσως θα μπορούσε να λεχθεί πως το σύνταγμα του Ηνωμένου Βασιλείου είναι επιπλέον και, κατά ένα μέρος, **γραπτό**: μια σειρά νόμων που χαρακτηρίζονται από τη θεωρία ως «συνταγματικοί», σχετιζόμενοι με τη σχέση κράτους-πολιτών και με θέματα δικαιωμάτων, έχουν αποκτήσει σταδιακά ξεχωριστή σημασία, τόση ώστε η κατάργησή τους να μπορεί να συντελεστεί μόνο *expressis verbis* με νεότερο νόμο.

Αυτό που ξεχωρίζει το Ηνωμένο Βασίλειο από τη συντριπτική πλειοψηφία των κρατών παγκοσμίως είναι η έλλειψη κωδικοποίησης των συνταγματικών κανόνων σε ένα ενιαίο κείμενο. Το αγγλικό σύνταγμα είναι ένα **«σύνταγμα πολλαπλών πηγών».** Ο ακωδικοποίητος και αποσπασματικός του χαρακτήρας προσέφερε πρόσφορο έδαφος για συμπλήρωση από τη θεωρία αλλά και την πρακτική των δικαστηρίων καθιστώντας το πολίτευμα ως «το πιο ευέλικτο πολίτευμα που υπάρχει».

Η έλλειψη κωδικοποίησης και εν γένει η ιδιαιτερότητα των αγγλικών συνταγματικών δομών συνδέονται επίσης με τον **«εξελικτικό» χαρακτήρα** του αγγλικού συνταγματικού δικαίου. Ενώ η συντριπτική πλειοψηφία των συνταγμάτων προέκυψε μέσα από πολιτικές κρίσεις και έντονες διεργασίες που έχουν εύστοχα οριστεί ως «συνταγματικές στιγμές», αντίθετα η αγγλική συνταγματική ιστορία χαρακτηρίζεται από την απουσία τέτοιων στιγμών. To αγγλικό σύνταγμα «εξελίχθηκε», χωρίς καμία διακοπή της συνταγματικής συνέχειας από το 1689 ως τις μέρες μας, πράγμα που σημαίνει ότι το πέρασμα από μια πολιτεία όπου κυρίαρχος είναι ο μονάρχης προς μια σύγχρονη κοινοβουλευτική συνταγματική μοναρχία υπήρξε σταδιακό, χωρίς αιματοχυσίες αλλά και χωρίς απολύτως ξεκάθαρα σημεία καμπής, όπως αυτά συνήθως αποτυπώνονται στην ψήφιση και εφαρμογή ενός νέου συνταγματικού κειμένου.

**Οι τρεις βασικές αρχές του συντάγματος του Ηνωμένου Βασιλείου**

Το γεγονός όμως ότι το αγγλικό σύνταγμα είναι ακωδικοποίητο δε σημαίνει ότι είναι και ασυστηματικό. Το αγγλικό συνταγματικό οικοδόμημα, διατρέχεται από μια λογική που ενοποιεί μια πρώτη ύλη που στηρίζεται από «ένα συνδυασμό νόμων, γεγονότων, συνθηκών, ακαδημαϊκών κειμένων και δικαστικών αποφάσεων». Η συγκολλητική ουσία αυτού του πλουραλισμού πηγών συνίσταται σε ένα τριαδικό σχήμα μέσω του οποίου κατέστη εφικτός στο Ηνωμένο Βασίλειο ο εκδημοκρατισμός του πολιτεύματος, ο περιορισμός της βασιλικής αυθαιρεσίας και η πρωταρχία των κοινοβουλευτικών, αντιπροσωπευτικών θεσμών. **Τα τρία αυτά στοιχεία είναι: η αρχή της κυριαρχίας του κοινοβουλίου (parliamentary sovereignty), η αρχή της εξουσίας του νόμου (rule of law) και οι συνθήκες του πολιτεύματος (constitutional conventions).**

Κοινό χαρακτηριστικό και των τριών αυτών δομικών στοιχείων του αγγλικού συνταγματισμού είναι η θεωρητική ανάπτυξη και καθιέρωσή τους από τον **Albert Venn Dicey** στο κλασικό του έργο *Introduction to the Study of the Law of the Constitution.*

**H αρχή της εξουσίας του νόμου (rule of law)**

Η όλη ανάλυση της **αρχής της εξουσίας του νόμου** από τον Dicey πηγάζει από μια διάθεση αντιδιαστολής της αγγλικής πολιτείας από το γαλλικό διοικητικό δίκαιο και διαφοροποιείται αισθητά από τη γνώριμη στην ηπειρωτική Ευρώπη έννοια του «κράτους δικαίου». Ενώ όμως η διάκριση αυτή και η κριτική του προς την ύπαρξη ενός διοικητικού δικαίου που διέπει τις σχέσεις διοίκησης και πολιτών καθώς και μιας ξεχωριστής δικαιοδοσίας ίσως μοιάζει ξεπερασμένη από την αγγλική συνταγματική πραγματικότητα του 21ου αιώνα, η **υπεροχή και κυριαρχία του νόμου έναντι της κρατικής αυθαιρεσίας καθώς και η αρχή της ισότητας ενώπιον του νόμου** παραμένουν αντιλήψεις τόσο θεμελιακής σημασίας για το αγγλικό δίκαιο, ώστε να συναντώνται στην πλειοψηφία των αποφάσεων που σχετίζονται με τα δικαιώματα των πολιτών.

Σε αυτό το πλαίσιο η ρήση του Dicey ότι το αγγλικό σύνταγμα **«είναι εμποτισμένο από την εξουσία του νόμου, καθώς οι γενικές αρχές του συντάγματος… είναι για εμάς το αποτέλεσμα αποφάσεων που καθορίζουν τα δικαιώματα των πολιτών σε συγκεκριμένες υποθέσεις ενώπιον των δικαστηρίων»** έχει ξεχωριστή σημασία για τη σύνδεση δικαιωμάτων, δικαστηριακής πρακτικής και αγγλικής συνταγματικής ιδιαιτερότητας. Γίνεται με άλλα λόγια σαφέστερη η συμβολή των δικαστικών αποφάσεων στη διαμόρφωση του αγγλικού συνταγματικού δικαίου τόσο μέσω του οχήματος του rule of law όσο και μέσω της συνακόλουθης κλασικής αγγλικής αντίληψης πως το common law, βασισμένο στην ισότητα όλων ενώπιον του νόμου αποτελεί πιο σταθερή βάση για την προστασία των πολιτών έναντι του κράτους από ό,τι η αυστηρότητα ενός γραπτού συνταγματικού κανόνα.

**Η αρχή της κυριαρχίας του Κοινοβουλίου (parliamentary sovereignty)**

Η δεύτερη βασική έννοια του αγγλικού συνταγματικού οικοδομήματος, άμεσα συνυφασμένη με την αντιπροσωπευτική και κοινοβουλευτική στροφή του αγγλικού πολιτεύματος είναι η αρχή της κυριαρχίας του κοινοβουλίου **(parliamentary sovereignty)** που στην κλασική της μορφή προβλέπει ότι **δε μπορεί να τεθεί κανένα όριο στη νομοθετική εξουσία του Κοινοβουλίου**. Συνεπώς το αγγλικό Κοινοβούλιο, το οποίο κληροδότησε στην ανθρωπότητα έναν κοινοβουλευτισμό που θα μπορούσε να αναγνωρισθεί ως παραδειγματικός, διαθέτει μια θέση στο αγγλικό συνταγματικό οικοδόμημα τόσο κεντρική ώστε θα μπορούσε να χαρακτηριστεί ως το νομικά κυρίαρχο όργανο. Η κυριαρχία αυτή διαθέτει μια «θετική» αλλά και μια «αρνητική» όψη. Όπως εξέφρασε την όλη αρχή και πάλι ο Dicey, το Κοινοβούλιο «στο αγγλικό σύνταγμα, μπορεί να ψηφίσει ή να καταργήσει οποιοδήποτε νόμο. Και επιπλέον, κανένα πρόσωπο ή όργανο δεν αναγνωρίζεται από το αγγλικό δίκαιο πως έχει εξουσία να ανατρέψει ή να παρακάμψει τη νομοθεσία του Κοινοβουλίου».

Αναμφίβολα, παρά το γεγονός ότι η κυριαρχία του Κοινοβουλίου είναι απότοκος του εμφυλίου πολέμου και της Ένδοξης επανάστασης του 17ου αιώνα και κατά τούτο προηγείται χρονικά της δημοκρατίας, είναι άμεσα συνυφασμένη με τον αντιπροσωπευτικό χαρακτήρα του Κοινοβουλίου. Παράλληλα, η ανάπτυξη τόσο της θετικής όσο και της αρνητικής της όψης συνδέονται με την απουσία ενιαίου, κωδικοποιημένου και αυστηρού συνταγματικού κειμένου αυξημένης τυπικής ισχύος. Ενώ ένα κωδικοποιημένο σύνταγμα θέτει περιορισμούς στην εξουσία του κοινοβουλίου, αναθέτοντας σε όργανα δικαστικά τον έλεγχο της συμβατότητας των νόμων με αυτό, το ακωδικοποίητο αγγλικό σύνταγμα στηρίζεται στην παντοδυναμία του Κοινοβουλίου και των νόμων που αυτό ψηφίζει. Στην πραγματικότητα λοιπόν, η κυριαρχία του Κοινοβουλίου μεταφράζεται σε κυριαρχία των νόμων που ψηφίζονται από το Κοινοβούλιο.

Μιλώντας για την έννοια της κυριαρχίας ως εσωτερικής κυριαρχίας αλλά και ως «θεμελίου του πολιτεύματος», αναμφίβολα δημιουργείται μια αίσθηση ανάγκης αντιδιαστολής της ηπειρωτικής αρχής της λαϊκής κυριαρχίας προς την αγγλική κυριαρχία του Κοινοβουλίου. Στην πρώτη περίπτωση, πηγή και θεμέλιο όλων των εξουσιών είναι ο λαός ενώ στη δεύτερη, όπως είδαμε βάση του αγγλικού συντάγματος είναι η άνευ νομικών περιορισμών εξουσία νομοθέτησης του Κοινοβουλίου. Όμως σε μεγάλο βαθμό η διάκριση αυτή είναι επίπλαστη. Κι αυτό γιατί στο Ηνωμένο Βασίλειο, η νομική κυριαρχία του Κοινοβουλίου μεταφράζεται σε πολιτική κυριαρχία του λαού υπό την έκφανσή του ως εκλογικού σώματος. Ο μηχανισμός μέσω του οποίου γίνεται εφικτή η σύνδεση νομικής και πολιτικής κυριαρχίας στο πλαίσιο του αγγλικού συντάγματος δεν είναι άλλος από την ύπαρξη των **συνθηκών του πολιτεύματος (constitutional conventions).**

**Oι συνθήκες του πολιτεύματος (constitutional conventions)**

Οι συνθήκες του πολιτεύματος δεν είναι ένα αγγλικό μόνο φαινόμενο. Η επιστημονική έρευνα έχει αναδείξει την ύπαρξή τους σε μια σειρά συνταγματικών τάξεων που υπερβαίνουν τα όρια της συνταγματικής παράδοσης του Ηνωμένου Βασιλείου και των κρατών της Commonwealth. Τα στοιχεία όμως που χαρακτηρίζουν τις συνθήκες του Ηνωμένου Βασιλείου και τις καθιστούν αναπόσπαστο κομμάτι της αγγλικής συνταγματικής ιδιαιτερότητας είναι ο αριθμός, η σπουδαιότητα αλλά και η σημασία τους στην ομαλή μετάβαση από τις μοναρχικές υπερεξουσίες προς ένα αντιπροσωπευτικό και δημοκρατικό (αλλά όχι ρεπουμπλικανικό) σύνταγμα. Και τα τρία αυτά στοιχεία είναι άμεσα συνυφασμένα με την απουσία κωδικοποιημένου συνταγματικού κειμένου. Οι συνθήκες λοιπόν αποτελούν ένα επιπλέον σημαντικό στοιχείο της πολλαπλότητας των πηγών του αγγλικού συντάγματος, αλλά όχι και του αγγλικού συνταγματικού δικαίου. Κι αυτό γιατί το αγγλικό σύνταγμα συναπαρτίζεται από κανόνες όχι μόνο νομικούς αλλά και πολιτικούς: **οι συνθήκες του πολιτεύματος είναι το κατ’ εξοχήν παράδειγμα πολιτικών κανόνων, δε συνιστούν «δίκαιο**» και, κατά την κλασική τους πρόσληψη, δε μπορούν να εφαρμοστούν από τα δικαστήρια ενώ δεν έχουν και το συστηματικό χαρακτήρα που χαρακτηρίζει τους δικαιϊκούς κανόνες.

Συνεπώς, σε μια σειρά σημαντικών περιπτώσεων, το αγγλικό «νομικό σύνταγμα» δίνει σε ένα συνταγματικό όργανο μια εξουσία η οποία του αποστερείται από μια συνθήκη του πολιτεύματος. Σε κάποιες άλλες πάλι περιπτώσεις, μια συνθήκη «διευκολύνει» το όργανο στην εκπλήρωση του συνταγματικού του ρόλου. Έτσι, το αγγλικό σύνταγμα παρουσιάζει έναν ενδιαφέροντα δυισμό: ήδη από τον 19ο αιώνα και το έργο του Bagehot, υπάρχει μια σημαντική **διάκριση ανάμεσα στην τελετουργική και τη λειτουργική πλευρά του αγγλικού συντάγματος**. Η πρώτη περιλαμβάνει κυρίως το μονάρχη και την επίσημη συνταγματική του θέση ενώ η δεύτερη λειτουργεί μέσω των συνθηκών του πολιτεύματος.

Θα μπορούσαμε να ξεχωρίσουμε διαχρονικά τρεις κατηγορίες συνθηκών οι οποίες λειτούργησαν καταλυτικά στην κατεύθυνση του «εκδημοκρατισμού» του αγγλικού πολιτεύματος. Η πρώτη κατηγορία **περιόρισε τις εξουσίες του μονάρ**χη. Η δεύτερη μετέφερε την άσκηση της **εκτελεστικής εξουσίας στην κυβέρνηση** «που έχει τη δημοκρατική εντολή να κυβερνήσει», όπως θέτει το θέμα σήμερα το Cabinet Manual. H τρίτη κατηγορία συνθηκών σχετίζεται με το Κοινοβούλιο και αφενός μεν περιλαμβάνει τον κανόνα ότι η κυβέρνηση οφείλει να έχει την **εμπιστοσύνη του Κοινοβουλίου** αφετέρου προβλέπει την **υπεροχή της εκλεγμένης Βουλής των Κοινοτήτων** επί της μέχρι πρότινος αριστοκρατικής Βουλής των Λόρδων.

Αυτό όμως δε σημαίνει ότι όλες οι συνθήκες του πολιτεύματος μπορούν ή πρέπει να ενταχθούν σε μία από τις τρεις ανωτέρω κατηγορίες. Κλασικά παραδείγματα τέτοιων συνθηκών είναι εκείνες που σχετίζονται με την Commonwealth ή πιο πρόσφατα οι συνθήκες που έχουν αναπτυχθεί μετά τη λεγόμενη «devolution of powers» με την οποία μια σειρά από εξουσίες μεταφέρθηκαν από τo Westminster στη Σκωτία, την Ουαλία και τη Βόρειο Ιρλανδία.

**2. Brexit: Από την επίκληση στην υπονόμευση της συνταγματικής ιδιαιτερότητας;**

Υπάρχει ένα σημαντικό παράδοξο στην περίπτωση του Brexit: Οι υπέρμαχοί του Leave προέβαλαν τη διατήρηση της αγγλικής συνταγματικής ιδιαιτερότητας ως ένα βασικό επιχείρημα υπέρ της εξόδου του Ηνωμένου Βασιλείου από την Ευρωπαϊκή Ένωση. Η πραγματοποίηση όμως αυτής της εξόδου έθεσε και εξακολουθεί να θέτει μια σειρά από ζητήματα συνταγματικής και πολιτικής φύσης που δημιουργούν ένταση σχετικά με τη συνταγματική αυτή ιδιαιτερότητα. Στη ρίζα του προβλήματος βρίσκεται η **ασυμβατότητα της συνταγματικής λογικής που διαπνέει τα δημοψηφίσματα** αλλά και την εφαρμογή των αποτελεσμάτων τους από την εκτελεστική εξουσία **με την** **αγγλική πρόσληψη του ρόλου του Κοινοβουλίου**, όπως αποτυπώνεται στην αρχή της κυριαρχίας του.

**H συνταγματική επιχειρηματολογία των οπαδών του Leave**

Η συνταγματική επιχειρηματολογία υπέρ του Leave, δηλαδή υπέρ της αποχώρησης του Ηνωμένου Βασιλείου από την Ευρωπαϊκή Ένωση, στηρίχτηκε ήδη πολύ πριν την προκήρυξη του δημοψηφίσματος στην ανάλυση των περιορισμών της παντοδυναμίας του Κοινοβουλίου από τις δεσμεύσεις που προκύπτουν λόγω της συμμετοχής στην Ευρωπαϊκή Ένωση. Aπό την εποχή της ένταξης του Ηνωμένου Βασιλείου στην τότε ΕΟΚ, κατέστη σαφές ότι η αντίληψη πως δεν υπάρχουν νομικοί περιορισμοί στο νομοθετικό έργο του κοινοβουλίου δύσκολα θα συμβίωνε με τη συμμετοχή στην ευρωπαϊκή ολοκλήρωση. Καθώς εξάλλου η **κυριαρχία του Κοινοβουλίου** κατά την κλασική της σύλληψη είναι διαρκής, άρα «κανένα κοινοβούλιο δε μπορεί να δεσμεύσει τους διαδόχους του», έμοιαζε εξαιρετικά δύσκολο να ισχυριστεί κανείς πως το Κοινοβούλιο του **1972** με την **European Communities Act** δέσμευε και εξακολουθεί να δεσμεύει μέχρι την αποχώρηση από την Ένωση τα «κοινοβούλια» που το διαδέχονται.

**EE και αγγλικό δίκαιο**

Τα δικαστήρια προσπάθησαν για καιρό να αποφύγουν μια σαφή τοποθέτηση πάνω στο θέμα της σχέσης του δικαίου της ΕΕ και αγγλικού δικαίου. Η κατάσταση άλλαξε με **την υπόθεση Factortame**, όπου το τότε House of Lords αντιμετώπισε ευθέως το ζήτημα και ο λόρδος Bridge, σε μια ιστορική αποστροφή της επιχειρηματολογίας του, τόνισε πως «δεν υπάρχει τίποτα το καινούργιο στην υπεροχή των κανόνων του ενωσιακού δικαίου στους τομείς που αυτό εφαρμόζεται…». Η θέση του Lord Bridge, βασισμένη σε λειτουργικά, λογικά και συμβατικής φύσης επιχειρήματα, μοιάζει να τέμνει το θέμα σε νομικό επίπεδο, δεν κατασίγασε όμως τη συζήτηση σε επίπεδο πολιτικό. Κι αυτό γιατί το ευρωσκεπτικιστικό στρατόπεδο, πάντα ισχυρό στο Ηνωμένο Βασίλειο, έβλεπε **στον περιορισμό της κυριαρχίας του Κοινοβουλίου την πεμπτουσία της απώλειας της εθνικής κυριαρχίας και ιδιαιτερότητας λόγω της συμμετοχής στην ΕΕ.**

Μια προσεκτική ματιά στις συνταγματικές **εξελίξεις των τελευταίων 20 ετών** στο Ηνωμένο Βασίλειο θα αποδείκνυε πως η Ευρωπαϊκή Ένωση **δε συνιστά τη μοναδική πηγή περιορισμών της κυριαρχίας του Κοινοβουλίου** και εν γένει προσαρμογής της αγγλικής συνταγματικής ιδιαιτερότητας στις σύγχρονες προκλήσεις. Χαρακτηριστικά παραδείγματα σε αυτή την κατεύθυνση είναι η **devolution** που μετέφερε σημαντικές αρμοδιότητες από το Westminster στα νομοθετικά σώματα Σκωτίας, Ουαλίας και Βορείου Ιρλανδίας αλλά και η **Human Rights Act του 1998** που ενσωματώνει σε μεγάλο βαθμό την Ευρωπαϊκή Σύμβαση Δικαιωμάτων του Ανθρώπου στην αγγλική έννομη τάξη.

**Το δημοψήφισμα για το Brexit ως πρόκληση για την αγγλική συνταγματική ιδιαιτερότητα**

Αν όμως η κυριαρχία του κοινοβουλίου είναι ο θεμέλιος λίθος του αγγλικού συντάγματος, η διενέργεια ενός δημοψηφίσματος με σκοπό την επαναφορά στις συνταγματικές ρίζες όπως και η ψήφος υπέρ του leave φαίνονται ελαφρώς οξύμωρες για δύο λόγους, από πλευράς συνταγματικής τάξης. Πρώτον, το **δημοψήφισμα κινείται στο πλαίσιο μιας διαφορετικής συνταγματικής λογικής από αυτή στην οποία θεμελιώνεται η κυριαρχία του κοινοβουλίου.** Από τη μια μεριά έχουμε την **αντιπροσωπευτική, κοινοβουλευτική δημοκρατία**, πατρίδα της οποίας είναι το Ηνωμένο Βασίλειο και κύρια έκφρασή της στο πλαίσιο του αγγλικού συντάγματος η υπεροχή του κυρίου αντιπροσωπευτικού θεσμού, του Κοινοβουλίου. Από την άλλη, το δημοψήφισμα, ως ένα στοιχείο **άμεσης δημοκρατίας, ασύμβατο** εν πολλοίς με την παραδοσιακή αντίληψη της αγγλικής συνταγματικής τάξης. Όπως παρατηρεί ο Vernon Bogdanor, καθηγητής του David Cameron στα φοιτητικά του χρόνια, η κυριαρχία του κοινοβουλίου «θεωρείται ευρέως πως αποκλείει το δημοψήφισμα».

Την 23η Ιουνίου του 2016, συνεπώς, οι υποστηρικτές του leave ζήτησαν από τον αγγλικό λαό να αποκαταστήσει την ακεραιότητα της κυριαρχίας του κοινοβουλίου στην απόλυτή της μορφή μέσω μιας διαδικασίας, του δημοψηφίσματος, η οποία βρίσκεται **στην ακριβώς αντίθετη λογική**. Όμως η αντίφαση δε σταματά εδώ. **Επεκτείνεται και στις συνέπειες του δημοψηφίσματος**: το δημοψήφισμα της 23ης Ιουνίου 2016 δεν ήταν νομικά δεσμευτικό αλλά συμβουλευτικό. Εξάλλου καμία συνθήκη του πολιτεύματος δεν επιτάσσει το Κοινοβούλιο να ακολουθεί πάντα την άποψη που εκφράστηκε μέσω της λαϊκής ετυμηγορίας σε ένα δημοψήφισμα. Η θέση λοιπόν των οπαδών του leave -και όχι μόνο- πως ένα κοινοβούλιο (όπως ήταν αυτό του 2015-2016) με πλειοψηφία ευρωπαϊστών οφείλει να αποφασίσει υπέρ της αποχώρησης του Ηνωμένου Βασιλείου από την ΕΕ **επειδή έτσι αποφασίστηκε σε δημοψήφισμα είναι η επιτομή της άρνησης της κυριαρχίας του αγγλικού κοινοβουλίου.**